Indian Airlines

Indian Airlines eller Indian er et større indisk flyselskap med base i Mumbai som fokuserer først og fremst på innenrikstrafikken, men også til flere destinasjoner i nære naboland i Asia. Indian Airlines er eiet av den indiske stat og administrert av Indias sivile luftfartsmyndighet; Ministry of Civil Aviation. Det er et av Indias to nasjonale selskaper, det andre er Air India.

I juni 2005 endret Indian Airlines sitt navn til Indian som en del av et program for å endre sitt image. Selskapet opererer i tett samarbeid med Air India.

I 2007 kunngjorde den indiske regjering at Indian Airlines skulle slås sammen med Air India. Som en del av prosessen med sammenslutningen ble et nytt holdingselskap National Aviation Company of India Limited (NACIL) etablert, hvor både Air India (sammen med Air India Express) og Indian Airlines (sammen med Alliance Air) skulle danne selskapet og navnet Air India skulle beholdes – fortsatt med hovedkvarter i Mumbai og disponere over en flåte på over 130 fly.

Historie 
Indian Airlines ble dannet i 1953 etter en beslutning tatt av sentralregjeringen om nasjonalisering av den sivile luftfarten i India. Selskapet startet med flyvninger 1. august 1953. To nye selskap ble etablert. Air India tok over de internasjonale ruter og Indian Airlines Corporation (IAC) innenlandstrafikken.

Syv tidligere uavhengige selskaper, Deccan Airways, Airways India, Bharat Airways, Himalayan Aviation, Kalinga Airlines, Indian National Airways og Air Services of India ble slått sammen til det nye nasjonale selskapet for innenrikstrafikk. Indian Airlines Corporation arvet en flåte på 99 fly inklusive 74 Douglas DC-3 Dakota, 12 Vickers Viking, 3 Douglas DC-4 og et lite antall mindre fly. Fornyelse av den arvede flåten begynte i 1957 med introduksjon av Vickers Viscount og tidlig på 1960-tallet fikk selskapet Fokker F27 Friendship og HAL 748 en lisensbygget Avro 748 i India av Hindustan Aeronautics Limited,

Jet-alderen begynte for IAC med introduksjon en det rene jet-flyet, Sud Aviation Caravelle som kom i 1964, etterfulgt av Boeing 737–200 tidlig på 1970-tallet. I april 1976 ble de første bredbuksflyene, tre Airbus A300 introdusert.

I 1990, fikk IAC nyere modell av Airbus, A320-200. Med liberaliseringen av den indiske økonomien tidlig på 1990-tallet endte Indian Airlines' dominans over innenlandsmarkedet. Indian Airlines møtte hard konkurranse fra de nyetablerte; Jet Airways, Air Sahara (nå Jet Lite), East-West Airlines, Skyline NEPC, og ModiLuft. I 2005 var Indian Airlines det nest største selskapet etter Jet Airways mens Air Sahara kontrollerte 17 %.

East-West Airlines, Skyline NEPC og ModiLuft stoppet med sine flyvninger, men de nye
lavprisselskapene i India, slik som Air Deccan, SpiceJet, IndiGo (Interglobe Enterprise) og andre som Kingfisher Red fortsatte å gi Indian konkurranse og tvang Indian til å redusere billettprisene, Indian klarte likevel å få overskudd i sine regnskaper.

Indian Airlines Limited er heleiet av den indiske regjering gjennom et holdingelskap og har 19 300 ansatte (mars 2007). Dets årlige omsetning, sammen med Alliance Air er godt over  4000 crores (omtrent syv milliarder NOK). Sammen med Alliance Air, frakter Indian Airlines over 7,5 millioner passasjerer årlig.

Destinasjoner 
Indian Airlines destinasjonskart omfatter ti destinasjoner i ni asiatiske naboland og et 50-talls destinasjoner i 26 indiske delstater.

Codeshare 
Indian Airlines har codeshare avtaler med følgene:

  GMG Airlines
  Gulf Air
  Uzbekistan Airways

Flåte 

Indian Airlines' flåte består utelukkende av Airbus-fly.

Livery 

Flyenes utseende, den såkalte livery brukt mens selskapet het Indian Airlines var et av de som var lengst i bruk luftfarten, over 50 år – Flyene var i hovedsak malt hvite med skrogets underside i en lys metallgrå farge «Indian Airlines» var skrevet på engelsk på en side og på hindi på den andre. Haleflaten rød med selskapets logo; IA i hvitt. På de fleste flyene var denne logo også malt på motorgondolene. For å feiere sitt 50-årsjubileum ble mange fly påmalt slagordet «50 years of flying» i gullskrift.

Etter navnforandringen til Indian, fikk selskapets fly et nytt sportslig utseende inspirert av Solens Tempel i Konark i Orissa. Nå med Indian skrevet på engelsk på den ene side og hindi på motsatt side.

Hendelser og ulykker 
Aviation Safety Network har registrert 15 ulykker og hedelser med Indian Airlines' fly mellom 1961 og 1999.

Eksterne lenker 
 

Flyselskaper etablert i 1953
Flyselskaper nedlagt i 2011
Tidligere indiske flyselskaper